Source: http://www.legex.ro/Decizia-5-2017-152114.aspx
Timestamp: 2017-06-25 10:36:04+00:00
Document Index: 25068381

Matched Legal Cases: ['Articolul 1', 'Articolul 2', 'Articolul 3', 'Articolul 4', 'Articolul 5', 'Articolul 6', 'Articolul 7', 'Articolul 8']

Decizia 5/2017 | Legislatie gratuita
Decizia Nr.5 din 24.02.2017pentru stabilirea procedurii de consultare a dosarelor disciplinare aflate pe rolul şi în arhiva Comisiei superioare de disciplină a Colegiului Medicilor din RomâniaACT EMIS DE: Colegiul Medicilor din RomaniaACT PUBLICAT ÎN MONITORUL OFICIAL NR. 168 din 08 martie 2017
În temeiul art. 414, 439, 460 şi 463 din Legea nr. 95/2006 privind reforma în domeniul sănătăţii, republicată, cu modificările şi completările ulterioare,Consiliul naţional al Colegiului Medicilor din România d e c i d e: Articolul 1(1) Părţile din dosarul disciplinar, succesorii, precum şi reprezentanţii legali sau împuterniciţii acestora au dreptul de a consulta actele aflate în dosar.(2) Persoanele prevăzute la alin. (1) pot obţine copii după documentele aflate în dosarul disciplinar prin efectuarea de copii contra cost de către Colegiul Medicilor din România sau prin fotografierea înscrisurilor, prin mijloacele proprii ale solicitanţilor. Articolul 2(1) În vederea consultării dosarului disciplinar şi eliberării de copii după înscrisurile aflate în dosar, inclusiv fotografierea acestora, solicitantul va depune o cerere la care va anexa copia actului de identitate şi dovada calităţii de succesor, reprezentant legal sau împuternicit, după caz.(2) Dovada mandatului de reprezentare se face prin împuternicire avocaţială sau procură notarială. Articolul 3(1) Cererile privind consultarea dosarului disciplinar, eliberarea copiilor, inclusiv privind fotografierea acestora, se aprobă, atât pentru dosarele în curs de soluţionare, cât şi pentru dosarele deja soluţionate, de directorul administrativ al Colegiului Medicilor din România sau, în lipsa acestuia, de persoana mandatată în acest scop.(2) Cererile se aprobă pe baza confirmării îndeplinirii condiţiilor prevăzute de art. 1 şi 2 de către Departamentul de jurisdicţie profesională sau de secretariatul Comisiei superioare de disciplină.(3) În cazul eliberării de copii după înscrisurile aflate în dosar, în cerere se vor indica filele ce urmează a fi copiate, precum şi numărul total al acestora. Articolul 4(1) Consultarea şi, respectiv, fotografierea înscrisurilor din dosar se fac la sediul Colegiului Medicilor din România, în prezenţa unei persoane desemnate de directorul administrativ ca urmare a aprobării cererii.(2) Este strict interzisă scoaterea dosarelor disciplinare, în original, din incinta sediului Colegiului Medicilor din România. Articolul 5(1) Efectuarea copiilor se realizează de Departamentul de jurisdicţie profesională sau de secretariatul Comisiei superioare de disciplină, numai după ce solicitantul va face dovada achitării contravalorii acestora.(2) Termenul de eliberare a copiilor este de cel mult 3 zile. Articolul 6Tariful aferent executării copiilor după înscrisurile aflate în dosarul disciplinar este de 0,10 lei/pagină. Articolul 7Colegiile teritoriale pot adopta reglementări asemănătoare în vederea stabilirii procedurii de consultare a dosarelor disciplinare aflate în curs de soluţionare sau soluţionate definitiv. Articolul 8Prezenta decizie se publică în Monitorul Oficial al României, Partea I. Preşedintele Colegiului Medicilor din România, Gheorghe Borcean Adauga comentariu
COMENTARII la Decizia 5/2017
Momentan nu exista niciun comentariu la Decizia 5 din 2017
Alte acte pe aceeaşi temă cu Decizia 5/2017